
[image: image1.png]


ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL PAKEISTŲ UŽDAROSIOS AKCINĖS BENDROVĖS „ŠAKIŲ VANDENYS“ 
NAUJOS REDAKCIJOS ĮSTATŲ TVIRTINIMO
2013 m. kovo  26  d. Nr. AT-334
Šakiai


Vadovaudamasis Lietuvos Respublikos akcinių bendrovių įstatymo (Žin., 2000, Nr. 64-1914; 2010, Nr. 1-22) 4 straipsnio 10 punktu, 20 straipsnio 1 dalies 1 punktu, 49 straipsnio 7 ir 8 dalimis bei 50 straipsnio 4 dalimi, rajono savivaldybės tarybos 2012 m. gruodžio 20 d. sprendimu Nr. T-406 „Dėl rajono savivaldybės turto investavimo ir uždarosios akcinės bendrovės „Šakių vandenys“ įstatinio kapitalo didinimo“, 2013 m. sausio 17 d. akcijų pasirašymo sutartimi Nr. VL-29, 2013 m. sausio 17 d. nepiniginio įnašo perdavimo-priėmimo aktu Nr. VL-30, rajono savivaldybės administracijos direktoriaus 2007 m. liepos 12 d. įsakymu Nr. AT-889 patvirtintų Atstovavimo savivaldybei bendrovėse taisyklių 8 punktu bei atsižvelgdamas į tai, kad Šakių rajono savivaldybė turi 11 001 156 vnt. uždarosios akcinės bendrovės „Šakių vandenys“ akcijų, kurios suteikia 100 proc. balsų, ir į uždarosios akcinės bendrovės „Šakių vandenys“ 2013 m. kovo 20 d. prašymą:

1. Tvirtinu pakeistus uždarosios akcinės bendrovės „Šakių vandenys“ naujos redakcijos įstatus (pridedama).

        
 2. Nustatau, kad uždarosios akcinės bendrovės „Šakių vandenys“ įstatinis kapitalas didinamas 2 253 600 (dviem milijonais dviem šimtais penkiasdešimt trimis tūkstančiais šešiais šimtais) litų, nuo 11 001 156 (vienuolikos milijonų vieno tūkstančio vieno šimto penkiasdešimt šešių) litų iki 13 254 756 (trylikos milijonų  dviejų šimtų penkiasdešimt keturių tūkstančių septynių šimtų penkiasdešimt šešių) litų, išleidžiant 2 253 600 (du milijonus du šimtus penkiasdešimt tris tūkstančius šešis šimtus) paprastųjų vardinių 1 (vieno) lito vertės akcijų, kurių emisijos kaina lygi jų nominaliai vertei. Visos išleistos naujos emisijos akcijos priklauso Šakių rajono savivaldybei.


3. Įgalioju uždarosios akcinės bendrovės „Šakių vandenys“ direktorių Vaidą Litinską pasirašyti pakeistus naujos redakcijos įstatus ir pateikti juos įregistruoti Juridinių asmenų registre teisės aktų nustatyta tvarka ir terminais.
Direktorius

Juozas Puodžiukaitis 

